Ørje-fortene

Ørje-fortene, eller Ørje befestninger, er en fellesbetegnelse for to fort, Likollen fort og Ørjekollen fort, som ligger ved Ørje.

Fortene ligger i Marker kommune i Østfold. Fortene ble anlagt i 1902-03 for å dekke mellomriksveien, i dag E18, over Ørje som var den viktigste innfartsåren fra Sverige. Fortene var i sin tid oppsatt med 1300 mann og ansett som moderne og beskyttet av piggtrådsperringer og skyttergraver. Fra svensk side ble fortene betegnet som stormfri, de ville være meget vanskelige å innta ved infanteriangrep.Lien Tord:Debatten om grensefestningene 1901-1909, Hovedfagsoppgave, Historisk institutt NRNU, 2002, s. 82

Som et resultat av Karlstadkonvensjonen ble fortene demolert i 1905. Fortenes kanoner ble overført til Hegra festning. Anleggene er fortsatt i Forsvarets eie og er fredet.

Ørjekollen fort 

Nordre fort eller Ørjekollen fort ligger sydvest for Ørje bro og sluser.

Nordre fort ble delvis restaurert i 1991.

Lihammeren fort

Søndre fort, eller Lihammeren fort, ligger 1 km lenger syd. Fortet ble anlagt i 1902 og kunne bestryke mellomriksveien fra grensen frem mot Ørje bro.

Mot øst stod 6,5 mm Hotchkiss mitraljøser. Videre to 10,5 cm og to 7,5 cm kanoner med tilhørende ammunisjonsnisjer. Mellom kanonstillingen var det en batterigang med overdekkede rom og skyteskår. Hele området var omgitt av kraftige piggtrådsperringer.

Referanser

 Kilder 
 Nasjonale Festningsverks nettsted – Ørjekollen fort
 Landsverneplan for Forsvaret - Ørjekollen fort
  Nasjonale Festningsverks nettsted – Lihammeren
 Landsverneplan for Forsvaret - Lihammeren

Eksterne lenker
Flyfoto av Nordre fort

Kategori:Fort i Norge
Kategori:Østfolds historie
Kategori:Festningsverk i Østfold
Kategori:Fredete byggverk i Østfold
Kategori:Kulturminner i Marker
Kategori:Grensebefestningene 1895–1915
Kategori:Byggverk i Marker